Rikunarita-ORG/Wikinium huggingface dataset:
# Psihoterapija

**Psihoterapija** je psihološka metoda liječenja psihičkih poremećaja, koja se na osnovi indikacije primjenjuje planski i s određenim terapijskim ciljem.

Grana je psihijatrije i psihologije te drugih znanstvenih pristupa čovjeku kao što su socijalna pedagogija, socijalni rad i pedagogija.

Klinički psiholozi nisu jedini stručnjaci koji se bave psihoterapijom, ljudi kojima je potrebna psihoterapija mogu se obratiti i psihijatrima, psiholozima, psihijatrijskim socijalnim radnicima, psihijatrijskim medicinskim sestrama, obiteljskim i pastoralnim savjetovateljima.

Terapeut s klijentom mora uspostaviti dragovoljan odnos potaknut od klijenta i prihvaćen od terapeuta, a u odnosu koji je ravnoteža između naklonosti i ravnodušnosti terapeut bi klijenta trebao potaknuti na promjene, potičući klijenta da uhodane načine razmišljanja i ponašanja zamijeni novim.
Od terapeuta se očekuje da bude brižan, pažljiv, spreman i voljan odgovarati na pacijentova pitanja, a pacijenta ne smije kritizirati ili umanjivati njegovo samopoštovanje. Pacijent ne smije imati osjećaj da je “samo jedan od pacijenata”.

## Grane psihoterapije

* Analitička psihoterapija
* Gestalt psihoterapija
* Psihodinamska psihoterapija
* Kognitivno-bihevioralna psihoterapija
* NLPt (neurolingvističko programiranje)
* TA (transakcijska analiza)

## Stajališta terapijskog odnosa

* Fenomeloški orijentirani terapeuti
* Klasična psihoanaliza
	+ Suvremeni psihoanalitički terapeuti
* Interpersonalni terapeuti
* Bihevioralni i kongitivno-bihevioralni terapeuti

## Pristupi u psihoterapiji

U kliničkoj psihologiji terapeuti primjenjuju neki od pristupa u svojem radu poput:

* psihodinamskog,
* bihevioralno / kognitivno-bihevioralnog ili
* fenomeloški/iskustvenog.
# ATC kod A

**ATC kod AAlimentarni trakt i metabolizam* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Kodovi za veterinarsku upotrebu (ATCvet kodovi) se mogu formirati stavljanjem slova Q ispred humanih ATC kodova: **QA**...

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference
# Antacid

Flašica tableta antacida
**Antacid** je bilo koja supstanca, najčešće baznog hemijskog karaktera, koja je pogodna za primenu u neutralizaciji želudačne kiseline i smanjenju aciditeta stomačne sredine.

## Indikacije i mehanizam delovanja

Tretman antacidima se koncentriše na ublažavanje simptoma a nikako na tretman podložnog stanja. Indikovani su u ublažavanju gorušice i bola izazvanog iritacijom želudačnih čireva. Važno je naglasiti da u drugom slučaju, tretman samo antacidima uglavnom nije dovoljan i zahteva uključivanje inihibitora protonske pumpe.

Antacidi mogu značajno da smanje bioraspoloživost pojedinih grupa lekova. Tako istovremena oralna primena antacida sa tetraciklinima može dovesti do smanjene apsorpcije ovih antibiotika, usled formiranja stabilnih helatnih kompleksa sa jonima metala. Slično, smanjena pH želudačne sredine može nepovoljno delovati na apsorpciju pojedinih antimikotika.

Antacidi, u zavisnosti od aktivne supstance, uglavnom neutralizuju želudačnu sredinu pretežno stvarajući pufer sa želudačnom kiselinom. Druge supstance, kao one koje su izvor aluminijumovih jona, inhibiraju kontrakciju glatke muskulature odlažući oslobađanje kiseline.

## Supstance u upotrebi

* Aluminijum hidroksid
* Magnezijum hidroksid
* Aluminijum karbonat
* Kalcijum karbonat
* Natrijum hidrogenkarbonat
* Hidrotalcit
* Bizmut subsalicilat

Ove supstance se retko koriste same, već u kombinaciji sa brojnim pomoćnim materijama. Prilagođene su oralnoj primeni, najčešće u vidu rastvora ili tableta za žvakanje.

## Neželjeni efekti

Primena antacida kao i svih drugih lekova zahteva opreznost, posebno kada je reč o kontinuiranoj, dugotrajnoj primeni. Neželjeni efekti i komplikacije su retke kada je reč o povremenoj upotrebi. Ukoliko se jave, mogu da budu od stomačnih tegoba u vidu nadimanja ili opstipacije, dok se dugotrajna primena povezuje i sa formiranjem kamena u bubregu, a u ekstremnim slučajevima i sa renalnom insuficijencijom.

Osim toga smanjena kiselost u želucu može prouzrokovati veću podložnost bakterijama koje jaka želudačna kiselina inače uništava. Pod istim uslovima, apsorbcija nekih hranljivih materija takođe može biti otežana.

## Izvori

## Literatura

* Milena Pokrajac (2002). *Farmakokinetika*. Beograd. ISBN 86-902551-4-1.

## Vanjske veze
# Spazmolitik

**Spazmolitik** (*antispazmodik*) je lek ili biljni preparat koji potiskuje mišićne spazme.

## Spazam glatkih mišića

Jedna vrsta antispazmodika se koristi za kontrakcije glatkih mišića, posebno u cevastim organima gastrointestinalnog trakta. Njihov učinak je sprečavanje spazama želuca, creva ili mokraćne bešike. Diciklomin i hiosciamin deluju kao antispazmodici usled njihove antiholinergijske aktivnosti. Ova leka ispoljavaju niz opštih nuspojava i mogu da pogoršaju stanje gastroezofagealne refluksne bolesti.

## Reference

## Vanjske veze

* MeSH *Antispasmodics*
* Antispasmodic Medicines Arhivirano 2013-09-13 na Wayback Machine-u
# Laksativ

**Laksativi** (*purgativi*, *aperijenti*) su hrana, hemijska jedinjenja, ili lekovi koji se uzimaju da bi se podstaklo pražnjenje creva ili omekšala stolica. Najčešće se koriste u lečenju konstipacije. Pojedini stimulacioni, lubrikantni i soni laksativi se koriste za pražnjenje debelog creva radi rektalnog i/ili crevnog pregleda. U nekim slučajevima njihovo dejstvo se dopunjava primenom klistira. Visoke doze laksativa uzrokuju dijareju. Laksativi deluju putem povećanja brzine kretanja fekalne materije duž debelog creva.

Neki laksativi kombinuju više aktivnih sastojaka, te proizvode kombinovana dejstva. Laksativi su dostupni u oralnoj ili supozitornoj formi.

## Reference

## Vanjske veze

* Predoziranje laksativa
* Laksativi Arhivirano 2019-01-02 na Wayback Machine-u
# Antiemetici

**Antiemetici** su lijekovi protiv mučnine i povraćanja.

Kao antiemetici mogu poslužiti:

* antihistaminici (dimenhidrinat),
* propulzivi (metoklopramid),
* parasimpatolitici,
* kortikosteroidi,
* benzodiazepini
* cerijev oksalat

Antihistaminici i parasimpatolitici se najčešće koriste kod bolesti vožnje dok se kod kemoterapije i postoperativnog liječenja mučnine i povraćanja (zbog anestetika) koriste fenotiazinski antiemetik tietilperazin ili antagonisti 5-HT3 receptora kao što su ondansetron, granisetron, tropisetron i dolasetron (antagonisti serotonina)

## Antagonisti serotonina

Brojna istraživanja dokazala su važnu ulogu serotonina (5-hidroksitriptamin, 5-HT) u izazivanju mučnine i povraćanja. Receptori serotonina nalaze se u centru za povraćanje i to pogotovo 5-HT3 receptori. Blokada upravo tih receptora sprječava simptome mučnine i povraćanja. Prvi takav antiemetik bio je ondansetron, a i danas je izrazito korišten u sprječavanju povraćanja kod kemoterapije i nakon operacija. Danas postoje još i tropisetron, granisetron i dolasetron.

## Vanjske veze

* www.anestezija.org Arhivirano 2010-04-14 na Wayback Machine-u
# Lekovi protiv gojaznosti

Orlistat (Xenical), često korišćeni lek za tretiranje gojaznosti, i sibutramin (Meridia) koji je nedavno povučen sa tržišta zbog kardiovaskularnih nuspojava
**Lekovi protiv gojaznosti** ili lekovi za gubljenje telesne težine su farmakološki agensi koji redukuju ili kontrolišu telesnu težinu. Ovi lekovi menjaju jedan od fundamentalinh procesa ljudskog tela, regulaciju težine, putem promene apetita ili apsorpcije kalorija. Glavni načini tretmana prekomerne težine i gojaznosti su i dalje dijeta i fizičko vežbanje.

FDA je do sada odobrila za dugotrajnu upotrebu samo jedan lek protiv gojaznosti, orlistat (Xenical). On umanjuje intestinalnu apsorpciju masti putem inhibiranja pankreasne lipaze. Rimonabant (Acomplia), jedan drugi lek, deluje putem specifične blokade endokanabinoidnog sistema. On je razvijen polazeći od činjenice da pušači kanabisa često osećaju glad. Taj lek je bio odobren u Evropi za tretman gojaznosti, međutim iz bezbednosnih razloga nije odobren u SAD i Kanadi. Evropska medicinska agencija je oktobra 2008 preporučila suspenziju prodaje rimonabanta jer je zaključeno da rizici nadmašuju korist. Sibutramin (Meridia) deluje putem inhibicije deaktivacije neurotransmitera u mozgu, čime se umanjuje apetit. Taj lek je povučen sa tržišta u SAD i Kanadi oktobra 2010 zbog mogućih kardiovaskularnih problema.

Zbog potencijalnih nuspojava, preporučuje se da se lekovi protiv gojaznosti propisuju samo u slučajevima kada se smatra da korist nadmašuje rizike.

## Reference

## Literatura

* Boss, Olivier; Karl G. Hofbauer (2004). *Pharmacotherapy of obesity: options and alternatives*. Boca Raton: CRC Press. ISBN 0-415-30321-4.

## Vanjske veze

* Prescription Medications for the Treatment of Obesity Arhivirano 2009-01-13 na Wayback Machine-u
# Vitamin

Tržnica voća i povrća
**Vitamini** su organska jedinjenja koja organizam čoveka nije u stanju da sintetiše (izuzev holekalciferola, vitamina K i delimišno riboflavina), te se moraju unositi hranom. Vitamini nastaju u biljkama uz pomoć sunca i/ili u bakterijama; u nekim slučajevima mogu nastati u ljudskom ili životinjskom organizmu.

Vitamine delimo po rastvorljivosti u: vodi (hidrosolubilni) i ulju (liposolubilni: A, D, E, K).
Rastvorljivi u vodi se posle nekoliko sati izlučuju iz organizma, a rastvorljivi u mastima se akumuliraju u jetri; u slučaju dijete bez masti-ulja, umesto uljanih kapsula koje se cele progutaju, uzima se suvi oblik koji se sažvaće.

Postoji oko 40-tak različitih tvari poznatih kao esencijalni nutrijenti u čovjekovoj prehrani. Od tih 40-tak, 13 ih je prepoznato kao vitamini, 15 ih je prepoznato kao esencijalni minerali, minerali u tragovima ili elektroliti. Ostalih 12 su amonokiseline.

Ime, vitamin, dao je poljski biokemičar Kazimierc Funk 1912. godine. izolirajući kristalnu tvar iz riže. *Vita* latinski znači *život*, *-amin* znači *Amin*; mislilo se da vitamini pripadaju aminima, što naravno nije točno, ali je ime ostalo do dan danas.

## Vitamini rastvorljivi u vodi

Ovi vitamini se vrlo lako apsorbiraju direktno kroz gastrointestinalni trakt u krv. Kada se apsorbiraju, cirkuliraju kroz tijelo i spremni su za potrebe organizma. Većina vitamina topljivih u vodi nije pohranjena u tijelu u većim količinama kroz duži period. Kad koncentracija pređe određenu količinu, tijelo ih izbacuje van preko urina. U tim trenutcima urin je bijele boje, za razliku od normalne žute boje urina.

* Vitamin B1 (Tiamin)
* Vitamin B2 (Riboflavin) - vitamin G
* Vitamin B3 (Niacin) - vitamin P
* Vitamin B5 (Pantotenska kiselina)
* Vitamin B6 (Piridoksin)
* Vitamin B7 (Biotin) - vitamin H
* Vitamin B9 (Folna kiselina) - vitamin M
* Vitamin B12 (Kobalamin)
* Vitamin C (Askorbinska kiselina)

## Vitamini rastvorljivi u mastima

Ovi vitamini potrebuju dodatne tvari, emulgatore, kako bi se mogli *pretvoriti* u kemijski spoj koji se sad može apsorbirati u krv. Kada je apsorbiran, vitamin topljiv u mastima putuje do mjesta u tijelu gdje se posprema za potrebe organizma. Kada organizam treba vitamine, oni se putem specijalnih proteina nosača dovode do tog mjesta.

* Vitamin A
* Vitamin D
* Vitamin E
* Vitamin K

## Vitamini antioksidansi

Stanični metabolizam za proizvodnju energije neophodno treba kisik. U njegovom nedostatku javljaju se slobodni radikali. Za normalno funkcioniranje organizma slobodne radikale je potrebno kontinuirano neutralizirati. U tu svrhu služe antioksidansi:

* vitamin A (beta-karoten)
* vitamin C (djeluje zajedno s vitaminom E)
* vitamin D (sintetizira se pomoću sunčeve svjetlosti)
* vitamin K (ima ulogu u mehanizmu zgrušavanja)

## Vitamin T i U

Ovi vitamini nisu pravi vitamini jer su ih izmislili marketinški stručnjaci.

* Vitamin T
* Vitamin U

## Otkrića novih vitamina
# Organ (anatomija)

*Ovaj članak se odnosi na organ u anatomskom smislu. Za ostala značenja riječi, pogledajte članak organ.*
**Organ** (od grčkog, *organon*, na latinskom, *organum*, "oruđe, instrument") je skupina tkiva koja vrši specifičnu funkciju ili grupu funkcija. Organi koji su zajednički životinjama su: srce, pluća, mozak, oči, stomak, slezena, gušterača (pankreas), bubrezi, jetra, crijeva, koža, materica, mokraćna bešika, kosti. Skupina povezanih organa čini organski sistem.

## Vitalni ljudski organi

Vitalni ljudski organi su unutrašnji organi ljudskog tijela koji su neophodni za održavanje života. Bez svih vitalnih organa i njihovog normalnog rada u ljudskom tijelu, normalni život i njegovo normalno održavanje su nemogući. U ove organe spadaju:

* **mozak**, koji reguliše bioritam disanja, srčanog pulsa, proizvodnje hormona, čulnih informacija i pokreta mišića
* **srce**, koje održava tok kiseonikom obogaćene krvi kroz tijelo
* **pluća**, koja udišu vazduh i prenose kiseonik u krv
* **jetra**, koja otklanja celularne otpatke iz krvi i prebacuje ih u mokraćnu bešiku
* drugi organi povezani s probavom hrane i njenog odstranjivanja iz tijela su takođe vitalni u smislu dugoročnog opstanka. Međutim postoji mnogo ljudi koji žive bez važnih tjelesnih organa, poput bubrega, slezene ili crijeva.
# Antitrombotik

**Antitrombotički agens** (*antitrombotik*) je lek koji umanjuje formiranje tromba. Ovi lekovi se terapeutski koriste za primarnu i sekondarnu prevenciju, kao i za tretman akutne tromboze.

Različiti antitrombotici utiču na različite procese zgrušavanja krvi:

* Antiagregacijski lekovi ograničavaju migraciju ili agregaciju trombocita
* Antikoagulansni lekovi ograničavaju sposobrnost krvi da se zgrušava
* Trombolitički lekovi deluju tako što rastvaraju ugruške nakon njihovog formiranja.

## Povezano

* Direktni Xa inhibitor
* Varfarin

## Reference
# ATC kod B

**ATC kod BKrv i organi koji formiraju krv* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Kodovi za veterinarsku upotrebu (ATCvet kodovi) se mogu formirati stavljanjem slova Q ispred humanih ATC kodova: **QB**...

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference
# Antiagregacijski lek

**Antitrombotik** (*antiagregans*) je član klase lekova koji umanjuju agregaciju trombocita i inhibiraju formiranje trombova. Oni su efektivni u arterijskoj cirkulaciji, gde antikoagulansi imaju malo efekta. Oni su u širokoj upotrebi u primarnoj i sekundarnoj prevenciji trombotičke cerebrovaskularne ili kardiovaskularne bolesti.

## Izbor antitrombotičkog leka

Postoje naučni izveštaji koji navode da niske doze aspirina povećavaju rizik od većeg krvarenja dva puta u poređenju sa placebom. Međutim, godišnja učestalost većeg krvarenja usred upotrebe niskih doza aspirina je umerena, samo 1.3 pacijenta po hiljadu više nego što je zabeleženo za tretman placebom. Lečenje grupe od oko 800 pacijenata godišnje sa niskom dozom aspirina za kardiovaskularne profilakse proizvodi samo jednu dodatnu epizodu većeg krvarenja.

## Antitrombotski lekovi

Najvažniji antitrombotski lekovi su:

* Inhibitori ciklooksigenaze
	+ Aspirin
* Inhibitori adenozin difosfat (ADP) receptora
	+ Klopidogrel (Plaviks)
	+ Prasugrel (Efient)
	+ Tikagrelor (Brilinta)
	+ Tiklopidin (Tiklid)
* Inhibitori fosfodiesteraze
	+ Cilostazol (Pletal)
* Inhibitori glikoproteina IIB/IIIA
	+ Abciksimab (ReoPro)
	+ Eptifibatid (Integrilin)
	+ Tirofiban (Agrastat)
* Inhibitori preuzimanja adenozina
	+ Dipiridamol (Persantin)
* Inhibitori tromboksana
	+ Inhibitori tromboksan sintaze
	+ Antagonisti tromboksanskog receptora
		- Terutroban.

## Acetilsalicilna kiselina (Aspirin) kao antiagregacijski lek

Najvažniji i najviše upotrebljavani lek među antitrombocitima je acetilsalicilna kiselina. Ona jedina među salicilatima inhibira agregaciju trombocita i to u malim dozama od 100 i 300mg. Ona to čini tako što inhibira biosintezu tromboksana, jednog člana iz serije prostaglandina. Ona istovremeno inhibira i sintezu prostaciklina i prostaglandina E2, kao i oksigenazu ireverzibilno, tako da efekat traje do smrti trombocita (osam dana).

**Indikacije:** Antiagregacijsko dejstvo acetilsalicilne kiseline koristi se u terapiji nestabilne angine pektoris (može se kombinovati sa klopidogrelom), akutnog infarkta miokarda, u sekundarnoj prevenciji infarkta miokarda - npr. posle većih hirurških zahvata, kod bolesnika sa aortokoronarnom zaobilaznicom, koronarna angioplastika sa i bez stenta (može se dodati Abciksimab), prevencija insulta posle tranzitornog ishemičnog ataka, u Cerebrovaskularnoj bolesti prevencija insulta (može se kombinovati sa dipiridamolom), Fibrilacija pretkomora.

## Reference
# Trombolitički lek

**Trombolitički lekovi** se koriste u medicini za razlaganje trombova u okviru procedure koja se naziva *tromboliza*. Oni ogračavaju oštećenja uzrokovana blokadom ili okluzijom krvnih sudova.

## Upotreba

Trombolitički agensi se koriste za tretiranje miokardijalne infarkcije (srčanog udara), moždanih udara, tromboze dubokih vena i plućne embolije za čišćenje blokirane arterije i izbegavanje trajnog oštećenja u tkivu (npr. srcu, mozgu, nozi) i smrti. Oni se mogu primenjivati za čišćenje blokiranih katetera koji se upotrebljavaju u dugotrajnoj medicinskoj terapiji.

## Reference

## Povezano

* Tromboliza
* Antikoagulacioni lekovi
* Antiagregacijski lekovi
# Antihemoragici

**Antihemoragik** je supstanca koji uzrokuje hemostazu (zaustavlja krvarenje). *Stipse* su specifičan tip agensa koji deluje putem kontrakcije tkiva, čime se zatvaraju oštećeni krvni sudovi. Stipsna olovke sadrže adstringente.

Antihemoragijski agensi se koriste u medicini kao:

* Sistemski lekovi deluju putem inhibicije fibrinolize ili promovisanjem koagulacije.
* Lokalni hemostatički agensi uzrokuju vazokonstrikciju ili podstiču agregaciju trombocita.

## Systemski

Postoji nekoliko klasa antihemoragijskih lekova. Oni obuhvataju antifibrinolitike, vitamin K, fibrinogen, i faktore koagulacije krvi.

## Lokalni

Topikalni hemostatički agensi nalaze primenu u hitnoj kontroli krvarenja, posebno u vojnoj medicini. Oni su dostupni u dve forme – kao granularni prah kojim se posipa rana, ili impregnirani u obloge za rane.

## Reference

## Povezano

* ATC kod B02 – Antihemoragici
* Hemostat
* Zeolit
# Antifibrinolitik

**Antifibrinolitici**, kao što su aminokaproinska kiselina (ε-aminokaproinska kiselina) i traneksaminska kiselina se koriste kao inhibitori fibrinolize. Ovi lekovi slični lizinu ometaju formiranje fibrinolitičkog enzima plazmina iz njegovog prekursora plazminogena posredstvom plasminogenskih aktivatora (prvenstveno t-PA i u-PA). Do toga dolazi uglavnom u oblastima bogatim lizinom na površini fibrina. Ovi lekovi blokiraju mesto vezivanja enzima ili plasminogena, i time sprečavaju formiranje plazmina.

Oni se koriste tokom menoragija i za kontrolu krvarenja uzrokovanih kancerom. Oni su korisni za pacijente sa hiperfibrinolizom jer brzo zaustavljaju krvarenje, ukoliko druge komponente hemostatičkog sistema funkcionišu. Time se može izbeći primena krvnih proizvoda, kao što je sveže zamrznuta plazma.

Kliničko ispitivanje CRASH-2 iz 2010. je pokazalo da antifibrinolitički lek traneksaminska kiselina bezbedno umanjuje mortalitet kod pacijenata sa traumama krvarenja.

Antifibrinolitički lek aprotinin je povučen sa tržišta zbog ozbiljnih nuspojava, posebno na bubrezima.

## Reference

## Vanjske veze

* MeSH *Antifibrinolytics*
* MeSH lista agensa *82000933*
# ATC kod C

**ATC kod CKardiovaskularni sistem* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Kodovi za veterinarsku upotrebu (ATCvet kodovi) se mogu formirati stavljanjem slova Q ispred humanih ATC kodova: **QC**...

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference
# Simpatolitik

**Simpatolitici** su lekovi koji inhibiraju postganglione funkcije simpatičkog nervnog sistema. Oni mogu da utiču na različite funkcije. Oni se na primer mogu koristiti kao antihipertenzivi. Oni se isto tako koriste za lečenje anksioznosti, kao što je generalizovani anksiozni poremećaj, panični poremećaj i posttraumatski stresni poremećaj.

## Reference

## Literatura

* Tryer, Peter. "Anxiolytics not acting at the benzodiazepine receptor: Beta blockers." Progress in Neuro-Psychopharmacology and Biological Psychiatry. Volume 16, Issue 1, January 1992, Pages 17–26.
* Kaplan HI, Sadock B: Synopsis of Psychiatry, 8th ed. Baltimore, Lippincott Williams & Wilkins, 1998
* Harmon RJ, Riggs P: Clonidine for posttraumatic stress disorder in preschool children. Journal of the American Academy of Child and Adolescent Psychiatry 35:1247–1249, 1996[CrossRef][Medline]
* Kinzie JD, Leung P: Clonidine in Cambodian patients with posttraumatic stress disorder. Journal of Nervous and Mental Disease 177:546–550, 1989[Medline]
* Horrigan JP, Barnhill LJ: The suppression of nightmares with guanfacine. Journal of Clinical Psychiatry 57:371, 1996
* Raskind MA, Peskind ER, Kanter ED, et al.: Reduction of nightmares and other PTSD symptoms in combat veterans by prazosin: a placebo controlled study. American Journal of Psychiatry 160:371–373, 2003[Abstract/Free Full Text]

## Vanjske veze

* MeSH *Sympatholytics*
# Hipolipidemijski agens

**Hipolipidemijski agensi** (*antihiperlipidemijski agensi*) su raznovrsna grupa lekova koji se koriste u tretmanu hiperlipidemija. Oni su lekovi za snižavanje nivoa lipida.

## Klase hipolipidemijskih lekova

Postoji nekoliko klasa hipolipidemijskih lekova. Oni se razlikuju u pogledu njihovog impakta na profil holesterola i nuspojava. Na primer, neki od njih snižavaju „loš holesterol“ lipoprotein niske gustine (LDL) u većoj meri, dok drugi preferentno povišavaju nivo lipoproteina visoke gustine (HDL), „dobrog holesterola“. Klinički izbor agensa zavisi od pacijentovog holesterolnog profila, kardiovaskularnog rizika, i funkcije jetre i bubrega, koji se balansiraju sa rizicima i koristima upotrebe leka.

## Reference

## Povezano

* ATC kod C10
# Antihipertenziv

**Antihipertenzivi** je lekovi za lečenje hipertenzije (ili *hipertonije*), bolesti poznatije kao *povišeni krvni pritisak*. Pojam antihipertenzivi u kolokvijalnom razgovoru obično podrazumeva sve lekove koji se koriste za lečenje hipertenzije, međutim, treba reći da je pojam antihipertenzivi u pravilu rezervisan za one lekove za lečenje hipertenzije koji ne spadaju ni u jednu drugu grupu (diuretici, vazodilatatori, beta blokatori, blokatori kalcijumovih kanala, ACE inhibitori i ATII inhibitori). Stoga se može reći da su svi antihipertenzivi antihipertenzivni lekovi, ali nisu svi antihipertenzivni lekovi antihipertenzivi.

Postoje dokazi koji ukazuju da smanjenje krvnog pritiska za 5 mmHg može da umanji rizik moždanog udara za 34%, ishemijske bolesti srca za 21%, i da redukuje verovatnoću pojave dimencije, zatajenja srca, i mortaliteta uzrokovanog kardiovaskularnom bolešću.

## Reference